-Մեր երկարատեւ դիրքորոշումը, որը կիսում են նաեւ Մինսկի խմբի համանախագահները եւ Մինսկի խմբի այլ անդամ-երկրներ, եղել եւ մնում է այն, որ արդարացի եւ տեւական հանգուցալուծումը պետք է հիմնված լինի միջազգային իրավունքի վրա, որը ներառում է Հելսինկիի եզրափակիչ փաստաթուղթը, եւ ուժի կամ ուժի սպառնալիքի չկիրառման, տարածքային ամբողջականության եւ հավասար իրավունքների ու ինքնորոշման հիմնարար սկզբունքները: Միացյալ Նահանգները, որպես Մինսկի խմբի համանախագահող երկիր, շարունակում է կատարելապես հանձնառու լինել կողմերի հետ տարվող աշխատանքին` խաղաղ բանակցություններով հանգուցալուծում գտնելու ուղղությամբ, եւ վստահաբար հավատում է, որ Լեռնային Ղարաբաղի հակամարտությունը չունի ռազմական լուծում: Գործընթացը դրական ուղղությամբ առաջ տանելու համար պահանջվում է հակամարտության կողմերի, համանախագահների եւ միջազգային հանրության անկեղծ ջանքերի ներդրում եւ վերջնահաշվում որոշ շատ դժվարին որոշումների կայացում` բոլոր կողմերից: